open-index/open-wikipedia-markdown huggingface dataset:
Εκλογική περιφέρεια Λευκωσίας

Η **εκλογική περιφέρεια Λευκωσίας** είναι μία από τις έξι εκλογικές περιφέρειες της Κυπριακής Δημοκρατίας. Περιλαμβάνει τους δήμους και τις κοινότητες της Επαρχίας Λευκωσίας. Είναι η μεγαλύτερη εκλογική περιφέρεια της Κύπρου. Από την εκλογική περιφέρεια Λευκωσίας εκλέγονται για την ελληνοκυπριακή κοινότητα 20 βουλευτές στη Βουλή των Αντιπροσώπων.

## Έδρες ανά βουλευτικές εκλογές
Οι πρώτες βουλευτικές εκλογές στην Κύπρο έγιναν το 1960. Ήταν οι μόνες βουλευτικές εκλογές στις οποίες διεξήχθησαν εκλογές και για πλήρωση των εδρών της τουρκοκυπριακής κοινότητας. Στην εκλογική περιφέρεια Λευκωσίας αντιστοιχούσαν 12 από τις 35 έδρες της ελληνοκυπριακής κοινότητας και 5 από τις 15 έδρες της τουρκοκυπριακές κοινότητας. Μετά τις δικοινοτικές διαταραχές του 1963, οι Τουρκοκύπριοι αποχώρησαν από τα δημόσια αξιώματα και εκ τούτου οι έδρες της τουρκοκυπριακής κοινότητας σε όλες τις εκλογικές περιφέρειες της Κύπρου παραμένουν κενές.

Μέχρι και τις εκλογές του 1981 οι έδρες της ελληνοκυπριακής κοινότητας ήταν 35 και στην εκλογική περιφέρεια Λευκωσίας αντιστοιχούσαν 12. Στην Δ΄ Κοινοβουλευτική Περίοδο αποφασίστηκε η αύξηση των εδρών της Βουλής των Αντιπροσώπων από 35 σε 80 (56 για την ελληνοκυπριακή κοινότητα και 24 για την τουρκοκυπριακή κοινότητα). Οι έδρες που αντιστοιχούσαν πλέον στην εκλογική περιφέρεια Λευκωσίας για την ελληνοκυπριακή κοινότητα ήταν 21. Από το 2011 οι έδρες της εκλογικής περιφέρειας Λευκωσίας για την ελληνοκυπριακή κοινότητα είναι 20.

Ο πίνακας που ακολουθεί παρουσιάζει τις έδρες της Εκλογικής Περιφέρειας Λευκωσίας για την ελληνοκυπριακή κοινότητα ανά εκλογική αναμέτρηση.

## Αποτελέσματα εκλογών
Ο πίνακας που ακολουθεί παρουσιάζει τα αποτελέσματα των βουλευτικών εκλογών ανά κόμμα στην εκλογική περιφέρεια Λευκωσίας. Σε παρένθεση αναγράφεται ο αριθμός των εδρών κάθε κόμματος.

## Δείτε ακόμα
*Βουλευτές Εκλογικής Περιφέρειας Λευκωσίας

## Παραπομπές

Κατηγορία:Εκλογική Περιφέρεια Λευκωσίας
Λεοπολδίνη της Σαβοΐας

H **Λεοπολδίνη** (ιταλ. *Leopoldina di Savoia*, 21 Δεκεμβρίου 1744 - 17 Απριλίου 1807) από τον Οίκο της Σαβοΐας ήταν κόρη του Πρίγκιπα του Καρινιάνο και με τον γάμο της έγινε πριγκίπισσα Ντόρια-Παμφίλι-Λάντι.

## Βιογραφία
Η *Λεοπολδίνη Μαρία* ήταν το τρίτο παιδί και η δεύτερη κόρη του Λουδοβίκου Βίκτωρα του Καρινιάνο και της Χριστίνας, κόρης του Ερνέστου Λεοπόλδου της Έσσης-Ρότενμπουργκ.

## Οικογένεια
Παντρεύτηκε το 1767 τον Αντρέα Δ΄, Πρίγκιπα Ντόρια-Παμφίλι-Λάντι, και είχε τέκνα:
* Τζοβάννι Αντρέα (1768 - 1817), Μαρκήσιος του Σάντο Στέφανο.
* Άννα (1770 - 1835), παντρεύτηκε το μαρκήσιο Τζοβάννι Μπαττίστα Σέρρα.
* Τζόρτζιο (1772 - 1837), καρδινάλιος.
* Ελεονόρα (1774 - 1846), παντρεύτηκε το Ντιέγκο ντ'Αβάλος, Πρίγκιπα του Μοντεσάρκιο.
* Μαρία Βιττόρια (1775 - 1839), παντρεύτηκε τον Αλεσσάντρο Παλλαβιτσίνο, Μαρκήσιο του Τσιμπέλλο.
* Τερέζα (1778 - 1784).
* Λουίτζι (1779 - 1838), Πρίγκιπας του Βαλμοντόρε, Πρίγκιπας του Μέλφι.
* Κάρλο (1781 - 1856).
* Εουτζένια (1786 - 1841), παντρεύτηκε το Μαρίνο Φραντσέσκο Καρατσόλο, Πρίγκιπα του Αβελλίνο.

## Παραπομπές


## Πηγές
*  *Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French)*. Bourdeaux: Frederic Guillaume Birnstiel. 1768. p. 98.

Κατηγορία:Οίκος της Σαβοΐας
Κατηγορία:Πριγκίπισσες της Σαβοΐας
Μαρία Βικτώρια της Σαβοΐας

Η **Μαρία Βικτωρία** (ιταλ. *Maria Vittoria di Savoia*, 29 Σεπτεμβρίου 1814 - 2 Ιανουαρίου 1874) από τον Οίκο της Σαβοΐας ήταν κόρη του ιππότη & κόμη της Βιλαφράνκα και με τον γάμο της έγινε κόμισσα των Συρακουσών.

## Βιογραφία
Η *Μαρία Βικτωρία Φιλιβέρτα* ήταν η δεύτερη κόρη του Ιωσήφ Μαρία της Σαβοΐας, ιππότη & κόμη της Βιλαφράνα, και της Πωλίν Μπενεντετίν ντε Κελέν ντε Βωγκυγιόν.

## Οικογένεια
Παντρεύτηκε το 1837 τον Λεοπόλδο των Βουρβόνων-Δύο Σικελιών, Κόμη των Συρακουσών. Απέκτησαν ένα τέκνο:

* Ισαβέλλα (23-24 Μαρτίου 1838).

## Πηγές
* Darryl Lundy (16 Jun 2003). "Maria di Savoia-Carignano, Principessa di Savoia". ThePeerage.com. Retrieved 2009-07-19.
* Marek, Miroslav. "Genealogy.eu". Genealogy.EU



Κατηγορία:Πριγκίπισσες των Βουρβόνων-Δύο Σικελιών
Κατηγορία:Οίκος της Σαβοΐας
Κατηγορία:Πριγκίπισσες της Σαβοΐας
Δήμος Φελλόης

Ο **Δήμος Φελλόης** ήταν δήμος της πρώην Επαρχίας Καλαβρύτων που καταργήθηκε το 1912 με θέσπιση του θεσμού των διοικητικά ανεξάρτητων κοινοτήτων.

## Διοικητική ιστορία
Ο δήμος ιδρύθηκε με βασιλικό διάταγμα στις 20 Απριλίου του 1835 ως δήμος της Επαρχίας Καλαβρύτων του Νομού Αχαΐας και Ήλιδος, και είχε έδρα τον οικισμό Σελλιάνα. Κατατάχθηκε στους δήμους Β΄ Τάξεως και το 1844 είχε πληθυσμό 2666 κατοίκους.
Περιλάμβανε τους οικισμούς: Σελλιάνα, Σβυρού, Σινεβρόν, Βελλά, Αράχοβα, Περιθώρι, Βεργουβίτσα, καθώς και τη Μονή Αγίων Αποστόλων.

Στις 28/08/1912 ο δήμος καταργήθηκε και στη θέση του δημιουργήθηκαν 7 ανεξάρτητες κοινότητες.

## Ονομασία
Η ονομασία του δήμου προέρχεται από την αρχαία πολίχνη Φελλόη που βρισκόταν στην περιοχή της Σελλιάνας.

## Παραπομπές


## Πηγές
* Αλέξ. Θ. Δρακάκης - Στυλ. Ι. Κούνδουρος, *[http://anemi.lib.uoc.gr/metadata/f/a/4/metadata-01-0000554.tkl Αρχεία περί της συστάσεως και εξελίξεως των δήμων και κοινοτήτων 1836-1939 και της διοικητικής διαιρέσεως του κράτους. (Τέως δήμοι, κοινότητες, σύνδεσμοι κοινοτήτων, ανοργάνωτοι κοινότητες, συνοικισμοί, μοναί, θέσεις – Αναγνωρίσεις, προσαρτήσεις, αποστάσεις, μετονομασίες, συγχωνεύσεις)]*, τόμοι Α΄-Β΄, Τύποις «Γραφικαί Τέχναι», Αθήνα 1939-1940.
* Χρήστου Π. Κορύλλου, ''Χωρογραφία της Ελλάδος''. Α'. ''Νομός Αχαΐας'', Εκ του Τυπογραφείου των Καταστημάτων «Ανέστη Κωνσταντινίδου», Εν Αθήναις 1903.
* Ι. Δ. Σταματάκης, *[http://anemi.lib.uoc.gr/metadata/7/6/e/metadata-01-0000381.tkl Πίναξ χωρογραφικός της Ελλάδος, Περιέχων τα Ονόματα, τας Αποστάσεις και τον Πληθυσμόν των Δήμων, Πόλεων Κωμοπόλεων και Χωρίων. Ερανισθείς εκ διαφόρων επισήμων εγγράφων της Β. Κυβερνήσεως, και εκδοθείς υπό Ι. Δ. Σταματάκη]*, Εν Αθήναις 1846.

Φ
Δ
Γιολάντα της Σαβοΐας

Η **Ιολάνθη** (ιταλ. *Yolanda*, 1 Ιουνίου 1901 - 16 Οκτωβρίου 1986) από τον Οίκο της Σαβοΐας ήταν πριγκίπισσα της Ιταλίας και με τον γάμο της έγινε κόμισσα του Μπέργκολο.

## Βιογραφία
Η *Ιολάνθη Μαργαρίτα Μιλένα Ελισάβετ Ρωμανή Μαρία* ήταν η πρώτη κόρη του Βίκτωρα Εμμανουήλ Γ΄ της Ιταλίας και της Ελένης, κόρης του Νικολάου του Μαυροβουνίου.

## Οικογένεια
Παντρεύτηκε το 1923 τον Τζιόρζιο Κάρλο Καλβίνι, Κόμη του Μπέργκολο, και είχε τέκνα:
* Μαρία Λουντοβίκα (1924 - 2017), παντρεύτηκε τον Ρόμπερτ Γκάσε.
*Τζιόρτζιο (1 - 7 Μάϊου 1925).
* Βιττόρια (1927 - 1986), παντρεύτηκε τον Γκουλιέλμο, Κόμη Γκουαριέντι ντι Μπρεντσόνε.
* Γκούγια-Άννα (γενν. 1930), παντρεύτηκε τον Κάρλο, Κόμη του Γκουαριέντι.
* Πιερ Φραντσέσκο (1933 - 2012), Κόμης του Μπέργκολο, νυμφεύτηκε την ηθοποιό Μαρίζα Αλλάζιο.

## Παραπομπές


## Πηγές
* Edward Hanson, *The Wandering Princess* [Fonthill Media, 2017], pp. 221, 227
*Nicolas Enache, La Descendance de Marie-Therese de Habsburg, Reine de Hongrie et de Boheme [Paris, 1996], pp. 201-202; *Burke's Royal Families of the World* [London, 1977], p. 367

Κατηγορία:Οίκος της Σαβοΐας
Κατηγορία:Πριγκίπισσες της Ιταλίας
Κατηγορία:Πριγκίπισσες της Σαβοΐας
Κατηγορία:Κόμισσες της Ιταλίας
Μιγκέλ Μπιανκόνι

Ο **Μιγκέλ Μπιανκόνι** (γεννημένος στις 14 Μαΐου 1992) είναι Βραζιλιάνος ποδοσφαιριστής που αγωνίζεται ως επιθετικός για την Οριουέλα.
## Καριέρα
### Πλατανιάς
Στις 22 Αυγούστου του 2018 πήγε στην Φούντμπολ Λιγκ για λογαριασμό του Πλατανιά. Βγήκε πρώτος σκόρερ μαζί με τον Χρήστο Ελευθεριάδη της Παναχαϊκής έχοντας βάλει 16 γκολ και 29 ασίστ.
### Λαμία
Στις 10 Ιανουαρίου του 2020 πήγε στην Λαμία ως ελεύθερος. Πέτυχε το πρώτο του τέρμα με την φανέλα της Φθιωτικής ομάδας στις 27 Ιανουαρίου του 2020, στην ισόπαλη αναμέτρηση απέναντι στον Αστέρα Τρίπολης, στο Δ.Α.Κ. Λαμίας. Χωρίς να πείσει τον προπονητή της Λαμίας, Μιχάλη Γρηγορίου, τον Ιανουάριο του 2021 αφήνεται ελεύθερος από την ομάδα της Λαμίας.

### Λεβαδειακός
Τον Φεβρουάριο του 2021, υπέγραψε στον Λεβαδειακό ως ελεύθερος, στην προσπάθεια της ομάδας από την Βοιωτία να ξανανέβει στην Α' εθνική κατηγορία.

## Διακρίσεις

### Ατομικές

* Πρώτος σκόρερ στην Φούντμπολ Λιγκ: 2018-2019

## Παραπομπές


Κατηγορία:Βραζιλιάνοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Καμπεονάτο Μπραζιλέιρο Σέριε Β
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ποδοσφαιριστές Σοσιεντάντε Εσπορτίβα Παλμέιρας
Κατηγορία:Ποδοσφαιριστές Ασοσιασάο Ατλέτικα Πόντε Πρέτα
Κατηγορία:Ποδοσφαιριστές Μπονσουσέσο Φουτεμπόλ Κλούμπε
Κατηγορία:Ποδοσφαιριστές Μοζί Μιρίμ Εσπόρτε Κλούμπε
Κατηγορία:Ποδοσφαιριστές Κλούμπε Ατλέτικο Μπραγκαντίνο
Κατηγορία:Ποδοσφαιριστές Τζε 2 Λιγκ
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Ξένοι ποδοσφαιριστές στη Ρουμανία
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Μακεδονικού
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Ισπανία
Μαφάλντα της Σαβοΐας

Η **Ματθίλδη** (ιταλ. *Mafalda di Savoia*, 2 Νοεμβρίου 1902 - 27 Αυγούστου 1944) του Οίκου της Σαβοΐας ήταν πριγκίπισσα της Σαβοΐας και με το γάμο της έγινε τιτουλάρια μεγάλη δούκισσα (λανδγραβίνη) της Έσσης.

## Βιογραφία
Η *Ματθίλδη Μαρία Ελισάβετ Άννα Ρωμανή* ήταν το δεύτερο παιδί και η δεύτερη κόρη του Βίκτωρος Εμμανουήλ Γ΄ της Ιταλίας και της Ελένης των Πετρόβιτς-Νιέγκος, κόρης του Νικολάου του Μαυροβουνίου.

## Οικογένεια
Παντρεύτηκε το 1925 το Φίλιππο της Έσσης & παρά τω Ρήνω και είχε τέκνα:
* Μαυρίκιος (1926 - 2013), τιτουλάριος Εκλέκτορας της Έσσης.
* Ερρίκος (1927 - 1999).
* Όθων Αδόλφος (1937 - 1998).
* *Ελισάβετ Μαργαρίτα* Ελένη Ιωάννα Μαρία Ιολάνθη Πολυξένη (γενν. 1940), νυμφεύτηκε τον κόμη Φρήντριχ Καρλ φον Όππερσντορφφ.

## Παραπομπές


## Πηγές
* "Mafalda de Savoie". *Mariees du Gotha*. Archived from the original on 9 May 2015.
* *The Eden Memoirs - Facing the Dictators*, The Right Hon. The Earl of Avon pp 141.
* *Goebbels Diaries*, entry of 11 September 1943.

Κατηγορία:Οίκος της Σαβοΐας
Κατηγορία:Πριγκίπισσες της Σαβοΐας
Φιλελεύθερο Δημοκρατικό Κόμμα της Λευκορωσίας

Το **Φιλελεύθερο Δημοκρατικό Κόμμα της Λευκορωσίας** ( , σύντμηση: ЛДПБ) είναι ένα εθνικιστικό πολιτικό κόμμα στη Λευκορωσία. Ιδρύθηκε τον Φεβρουάριο του 1994 στο Μινσκ, έχει πάνω από 47.000 μέλη και πρόεδρος του είναι ο Σεργκέι Γκαϊντούγκεβιτς.

Στην πραγματικότητα, η ιστορία του κόμματος άρχισε το 1990 με την ίδρυση του Φιλελεύθερου Δημοκρατικού Κόμματος της Σοβιετικής Ένωσης, που σύντομα άνοιξε ένα παράρτημα στη Λευκορωσία. Παρά το όνομά του, όπως και το ομόλογο κόμμα στη Ρωσία, το ΦΔΚΛ χαρακτηρίζεται ως «ούτε φιλελεύθερο ούτε δημοκρατικό» κόμμα, αλλά μάλλον ως προσκολλημένο σε εθνικιστική ακροδεξιά ιδεολογία.

Το κόμμα περιγράφει τη θέση του ως μία «εποικοδομητική και δημοκρατική αντιπολίτευση», αλλά στην πράξη θεωρείται ως φιλοκυβερνητικό και ότι στηρίζει τον Πρόεδρο Αλεξάντερ Λουκασένκο.

## Εκλογική ιστορία
Στις Λευκορωσικές βουλευτικές εκλογές του 2000, το ΦΔΚΛ κέρδισε τη μία από τις 110 έδρες. Στις βουλευτικές εκλογές του 2004, το ΦΔΚΛ κέρδισε τη μία από τις 110 έδρες στη Βουλή των Αντιπροσώπων. Την περίοδο 2004-2008 ο Σεργκέι Γκαϊντουκεβιτς ήταν βουλευτής και μέλος της Μόνιμης Επιτροπής για τα Διεθνή Θέματα και Σχέσεις. Στις προεδρικές εκλογές του 2006, ο πρόεδρος του κόμματος Σεργκέι Γκαϊντούκεβιτς ήταν υποψήφιος, και ήρθε τρίτος συγκεντρώνοντας το 3,5% των ψήφων, χάνοντας από τον Αλεξάντερ Λουκασένκο, ο οποίος επανεξελέγη Πρόεδρος συγκεντρώνοντας το 83% των ψήφων.

Το κόμμα δεν κέρδισε έδρες στις εκλογές του 2008 και του 2012. Στις προεδρικές εκλογές του 2015, ο πρόεδρος του κόμματος Σεργκέι Γκαϊντουκεβιτς ήταν υποψήφιος, και ήρθε τρίτος συγκεντρώνοντας το 3,3% των ψήφων, χάνοντας από τον Αλεξάντερ Λουκασένκο, ο οποίος συγκέντρωσε το 83,50% των ψήφων. Στις βουλευτικές εκλογές του 2016 το κόμμα συγκέντρωσε το 4,24% των ψήφων και κέρδισε μία έδρα στη Βουλή των Αντιπροσώπων. Την περίοδο 2016-2019 ο Σεργκέι Γκαϊντούκεβιτς ήταν μέλος του Συμβουλίου της Δημοκρατίας. Στις βουλευτικές εκλογές του 2019 το ΦΔΚΛ συγκέντρωσε το 5,36% των ψήφων και πήρε τη μία από τις 110 έδρες της Βουλής.

## Παραπομπές


Κατηγορία:Πολιτικά κόμματα Λευκορωσίας
Κατηγορία:Πανσλαβισμός
Κατηγορία:Λήμματα που περιέχουν κείμενο στα ρωσικά
Κατηγορία:Λήμματα που περιέχουν κείμενο στα λευκορωσικά
Ιωάννα της Σαβοΐας (1907-2000)

Η **Ιωάννα** (ιταλ. *Giovanna di Savoia*, 13 Νοεμβρίου 1907 - 26 Φεβρουαρίου 2000) του Οίκου της Σαβοΐας ήταν πριγκίπισσα της Ιταλίας και με το γάμο της έγινε βασίλισσα της Βουλγαρίας.

## Βιογραφία
Η *Ιωάννα Ελισάβετ Αντωνία Ρωμανή Μαρία* ήταν το τέταρτο παιδί και η τρίτη κόρη του Βίκτωρα Εμμανουήλ Γ΄ της Ιταλίας και της Ελένης, κόρης του Νικολάου Α΄ του Μαυροβουνίου.

## Οικογένεια
Παντρεύτηκε στις 25 Οκτωβρίου 1930 το Βόρι Γ΄ της Βουλγαρίας και είχε δύο τέκνα:
* Μαρία Λουίζα (γενν. 1933), παντρεύτηκε πρώτα τον *Κάρολο* Βλαδίμηρο Ερνέστο Ερρίκο του Λάινινγκεν και έπειτα το *Μπρόνισλαβ* Τομάς Αντρέι Χρόμποκ.
* Συμεών Β΄ (γενν. 1937), Βασιλιάς της Βουλγαρίας, μετέπειτα πρωθυπουργός της.

## Παραπομπές


## Πηγές
* *Boris III of Bulgaria 1894–1943*, by Pashanko Dimitroff, London, 1986, ISBN 0-86332-140-2
* *Crown of Thorns* by Stephane Groueff, Lanham MD., and London, 1987, ISBN 0-8191-5778-3

Κατηγορία:Βασιλομήτωρ
Κατηγορία:Οίκος της Σαβοΐας
Κατηγορία:Πριγκίπισσες της Ιταλίας
Κατηγορία:Πριγκίπισσες της Σαβοΐας
Ένωσις Κομμάτων Ε.Π.Ε.Κ.-Φιλελευθέρων

Η **Ένωσις Κομμάτων Ε.Π.Ε.Κ.-Φιλελευθέρων** ήταν συνασπισμός πολιτικών κομμάτων που ιδρύθηκε το 1952.

## Ιστορικό
Η Ένωσις Κομμάτων Ε.Π.Ε.Κ.-Φιλελευθέρων ήταν εκλογικός συνασπισμός που σχηματίστηκε από τα κόμματα: Εθνική Προοδευτική Ένωσις Κέντρου υπό το Νικόλαο Πλαστήρα και Κόμμα Φιλελευθέρων υπό το Σοφοκλή Βενιζέλο με σκοπό τη συμμετοχή τις εθνικές βουλευτικές εκλογές του 1952.

Σε ορισμένες εκλογικές περιφέρειες, στους συνδυασμούς συμμετείχαν και στελέχη του Λαϊκού Κόμματος.

Στις εκλογές απέσπασε το 34,22% των ψήφων και εξέλεξε 51 βουλευτές, εκ των οποίων οι 31 ανήκαν στην Ε.Π.Ε.Κ. και οι 20 στο Κόμμα Φιλελευθέρων.

Μετά τις εκλογές, παρά τις προσπάθειες συγχώνευσης, τα δύο κόμματα σχημάτισαν διαφορετική κοινοβουλευτική ομάδα, με αποτέλεσμα τη διάλυση του συνασπισμού.

## Αποτελέσματα εκλογών
### Βουλή των Ελλήνων

## Πηγές
* Dede, Katerina (2013, Πανεπιστήμιο Πελοποννήσου), Η ανάδυση του Κέντρου στη μεταπολεμική Ελλάδα: η Εθνική Προοδευτική Ένωσις Κέντρου του Νικόλαου Πλαστήρα
* Ηλίας Νικολακόπουλος, Η καχεκτική δημοκρατία, Εκδόσεις Πατάκη, Αθήνα 2000
* Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977.

Ενωσις
Ενωσις
Αγροτικό Κόμμα (Λευκορωσία)

Το **Αγροτικό Κόμμα** () είναι ένα αγροσοσιαλιστικό  πολιτικό κόμμα στη Λευκορωσία.

## Iστορία
Το Αγροτικό Κόμμα ιδρύθηκε το 1992 με αρχική ονομασία Ε*νωμένο Δημοκρατικό Αγροτικό Κόμμα της Λευκορωσίας* και το 1994 μετονομάστηκε στη σημερινή του ονομασία. Ιδρυτής και πρώτος πρόεδρος του κόμματος ήταν ο Σεμιόν Σαρέτσκι. Στις βουλευτικές εκλογές του 1995, το Αγροτικό Κόμμα κέρδισε τις 33 από τις 198 έδρες του Ανώτατου Συμβουλίου της Λευκορωσίας. Μετά τη συνταγματική κρίση του 1996 το κόμμα χωρίστηκε σε δύο παρατάξεις, στους υποστηρικτές του Λουκασένκο και στους υποστηρικτές του Σαρέτσκι. Τον Μάρτιο του 2000, στο 4ο συνέδριο του κόμματος, ο Μιχαήλ Σιμάνσκι εξελέγη πρόεδρος του κόμματος. Στις βουλευτικές εκλογές του 2000 πήρε τις 5 από τις 110 έδρες στη Βουλή των Αντιπροσώπων. Στις βουλευτικές εκλογές του 2004 πήρε τις 3 από τις 110 έδρες της Βουλής. Στις 15 Μαρτίου 2008, στο 5ο Συνέδριο του κόμματος ο Μιχαήλ Ρους εξελέγη νέος πρόεδρος. Στις βουλευτικές εκλογές του 2008 το Α.Κ. κέρδισε μόνο μία από τις 110 έδρες της Βουλής. Στις εκλογές του 2016 το κόμμα έμεινε εκτός κοινοβουλίου. Στις βουλευτικές εκλογές του 2019 το Αγροτικό Κομμα κέρδισε μία έδρα. 

## Κατάλογος αρχηγών του κόμματος

* Σεμιιόν Σαρέτσκι (1994-1999)
* Μιχαήλ Σιμάνσκι (2000-2008)
* Μιχαήλ Ρους (2008-σήμερα)

## Παραπομπές

Κατηγορία:Πολιτικά κόμματα Λευκορωσίας
Κατηγορία:Αγροτικά κόμματα
Εκλογική περιφέρεια Πάφου

Η **εκλογική περιφέρεια Πάφου** είναι μία από τις έξι εκλογικές περιφέρειες της Κυπριακής Δημοκρατίας. Περιλαμβάνει τους δήμους και τις κοινότητες της Επαρχίας Πάφου. Από την εκλογική περιφέρεια Πάφου εκλέγονται για την ελληνοκυπριακή κοινότητα 4 βουλευτές στη Βουλή των Αντιπροσώπων.

## Έδρες ανά βουλευτικές εκλογές
Οι πρώτες βουλευτικές εκλογές στην Κύπρο έγιναν το 1960. Ήταν οι μόνες βουλευτικές εκλογές στις οποίες διεξήχθησαν εκλογές και για πλήρωση των εδρών της τουρκοκυπριακής κοινότητας. Στην εκλογική περιφέρεια Πάφου αντιστοιχούσαν 4 από τις 35 έδρες της ελληνοκυπριακής κοινότητας και 2 από τις 15 έδρες της τουρκοκυπριακές κοινότητας. Μετά τις δικοινοτικές διαταραχές του 1963, οι Τουρκοκύπριοι αποχώρησαν από τα δημόσια αξιώματα και εκ τούτου οι έδρες της τουρκοκυπριακής κοινότητας σε όλες τις εκλογικές περιφέρειες της Κύπρου παραμένουν κενές.

Μέχρι και τις εκλογές του 1981 οι έδρες της ελληνοκυπριακής κοινότητας ήταν 35 και στην εκλογική περιφέρεια Πάφου αντιστοιχούσαν 4. Στην Δ΄ Κοινοβουλευτική Περίοδο αποφασίστηκε η αύξηση των εδρών της Βουλής των Αντιπροσώπων από 35 σε 80 (56 για την ελληνοκυπριακή κοινότητα και 24 για την τουρκοκυπριακή κοινότητα). Οι έδρες που αντιστοιχούσαν στην εκλογική περιφέρεια Πάφου για την ελληνοκυπριακή κοινότητα παρέμειναν 4.

Ο πίνακας που ακολουθεί παρουσιάζει τις έδρες της εκλογικής περιφέρειας Πάφου για την ελληνοκυπριακή κοινότητα ανά εκλογική αναμέτρηση.

## Αποτελέσματα εκλογών
Ο πίνακας που ακολουθεί παρουσιάζει τα αποτελέσματα των βουλευτικών εκλογών ανά κόμμα στην εκλογική εεριφέρεια Πάφου. Σε παρένθεση αναγράφεται ο αριθμός των εδρών κάθε κόμματος.

## Δείτε ακόμα
*Βουλευτές Εκλογικής Περιφέρειας Πάφου

## Παραπομπές

Κατηγορία:Εκλογική Περιφέρεια Πάφου
Παγκόσμιο Πρωτάθλημα Στίβου 2019 – 3000 μέτρα στιπλ γυναικών

Τα **[[3000 μέτρα στιπλ]] γυναικών** στο **[[Παγκόσμιο Πρωτάθλημα Στίβου 2019]]** της Ντόχα πραγματοποιήθηκαν στις 27 και 30 Σεπτεμβρίου στο Διεθνές Στάδιο Καλίφα.

## Ρεκόρ

## Πρόγραμμα
Όλες οι ώρες είναι τοπικές (UTC+3).

## Αποτελέσματα

### Σειρές
Πρόκριση: 3 πρώτες από κάθε σειρά (Q) και οι 6 επόμενες γρηγορότερες (q) προκρίνονται στον τελικό.

### Τελικός
Ο τελικός άρχισε στις 30 Σεπτεμβρίου, ώρα 21:50.

## Παραπομπές

003000μΣ Γυ
Γκερτ Φρέμπε

Ο **Καρλ Γκέρχαρτ "Γκερτ" Φρέμπε** (γερμανικά: Gert Fröbe), (25 Φεβρουαρίου 1913 - 5 Σεπτεμβρίου 1988) ήταν Γερμανός ηθοποιός. Έγινε διεθνώς γνωστός για τον ρόλο του διαβοήτου εγκληματία Όρικ Γκολντφίνγκερ στην ταινία *[[Τζέιμς Μποντ, Πράκτωρ 007 εναντίον Χρυσοδάκτυλου]]*, η οποία σημείωσε τεράστια εμπορική επιτυχία και θεωρείται μια από τις καλύτερες ταινίες της κινηματογραφικής σειράς.

## Πρώτα χρόνια και καριέρα
Ο Γκερτ Φρέμπε γεννήθηκε στο Oberplanitz, σημερινό μέρος του Τσβίκαου από πατέρα υποδηματοποιό.

Ξεκίνησε την καριέρα του αρχικά παίζοντας βιολί αλλά στη συνέχεια την εγκατέλειψε για να ακολουθήσει μια επαγγελματική καριέρα στο καμπαρέ και το θέατρο. Άρχισε να αποκτά φήμη παίζοντας σε μία από τις πρώτες γερμανικές ταινίες που έγιναν μετά τον Δεύτερο Παγκόσμιο Πόλεμο, που ονομάζεται "Η Μπαλάντα του Βερολίνου" (Berliner Ballade) (1948). Από τη δεκαετία του 1950 και μετά άρχισε να παίζει και σε άλλες ευρωπαϊκές χώρες κυρίως στη Γαλλία.

## Προσωπική ζωή
Ο Φρομπ έκανε τρεις γάμους, η πρώτη από τις συζύγους του ήταν η Τάτιανα Ιβανόβα, γερμανίδα ηθοποιός και τραγουδίστρια ρωσικής καταγωγής όπου ο Φρέμπε υιοθέτησε τον γιο της που είχε από προηγουμένο γάμο της, τον ηθοποιό Αντρέας Ζάιφερτ (Andreas Seifert).

Σε μια συνέντευξη του 1965 στη βρετανική εφημερίδα Daily Mail, ο Φρέμπε παραδέχτηκε ότι ήταν μέλος του Ναζιστικού Κόμματος μέχρι το 1937, όπου και αποχώρησε με προσωπικό κόστος για τον ίδιο, καθώς η Ναζιστική κυβέρνηση έκλεισε τα περισσότερα θεάτρα στη Γερμανία. Μετά από αυτή την αποκάλυψη που έκανε ο Φρομπ, όλες οι ταινίες που συμμετείχε απαγορεύτηκαν στο Ισραήλ, αλλά οκτώ εβδομάδες αργότερα αυτή η απόφαση ακυρώθηκε όταν έγινε γνωστό ότι ο Γκερτ Φρομπ, παρείχε στέγη και τροφή κατά το ξεσπάσμα του Β' Παγκόσμιου Πολέμου σε μια εβραϊκή οικογένεια.

## Φιλμογραφία

## Σημειώσεις
 

## Παραπομπές


## Εξωτερικοί σύνδεσμοι

* Ο  

 
Κατηγορία:Γερμανοί ηθοποιοί κινηματογράφου
Κατηγορία:Μέλη του Ναζιστικού Κόμματος
Κοινοβούλιο του Τουβαλού

Το **Κοινοβούλιο του Τουβαλού** ή *Palamene o Tuvalu* είναι η μονοθάλαμη εθνική βουλή του Τουβαλού 
## Ιστορία
Τα νησιά του Τουβαλού ήρθαν κάτω από τη σφαίρα επιρροής της Βρετανίας στα τέλη του 19ου αιώνα, όταν τα νησιά Έλις κηρύχθηκαν βρετανικό προτεκτοράτο από τον πλοίαρχο Γκίμπσον του HMS Curacao, μεταξύ 9 και 16 Οκτωβρίου 1892. Τα νησιά Έλλις διοικούνταν ως βρετανικό προτεκτοράτο από έναν κάτοικο αρμοστή από το 1892 έως το 1916 ως μέρος των βρετανικών εδαφών του δυτικού Ειρηνικού (BWPT) και από το 1916 ως το 1974 ως μέρος της αποικίας των Νήσων Γκίλμπερτ και Έλλις. 

Το 1974, οι νησιώτες των Έλλις ψήφισαν για ξεχωριστή βρετανική κατάσταση εξάρτησης. Κατά συνέπεια, το Τουβαλού διαχωρίστηκε από τα νησιά Γκίλμπερτ που έγιναν το Κιριμπάτι .  Το Τουβαλού  έγινε πλήρως ανεξάρτητο εντός της Κοινοπολιτείας την 1η Οκτωβρίου 1978. Στις 5 Σεπτεμβρίου 2000 το Τουβαλού έγινε δεκτό ως το 189ο μέλος των Ηνωμένων Εθνών . 

Ο τρόπος με τον οποίο δημιουργήθηκε η νομοθεσία άλλαξε καθώς το Τουβαλού εξελίχθηκε από ένα προτεκτοράτο σε μια βρετανική αποικία μέχρι που τελικά έγινε ανεξάρτητη χώρα:  

Κατά τη διάρκεια της βρετανικής αποικιοκρατίας του Τουβαλού μέχρι την ανεξαρτησία, το κοινοβούλιο του Τουβαλού ονομάστηκε *Βουλή της Συνέλευσης* ή *Fale I Fono* . Το κοινοβούλιο ιδρύθηκε για πρώτη φορά όταν το Τουβαλού διαχωρίστηκε από τα νησιά Γκίλμπερτ και Έλλις το 1975. Μετά την ανεξαρτησία του τον Οκτώβριο του 1978, ο Οίκος της Συνέλευσης μετονομάστηκε σε *Κοινοβούλιο του Τουβαλού* ή *Παλαμένε του Τουβαλού* .  

Οι εκλογές για το κοινοβούλιο - που στη συνέχεια ονομάστηκε  Οίκος της Συνέλευσης - αμέσως πριν από την ανεξαρτησία ήταν οι γενικές εκλογές του Τουβαλού του 1977 με τον Τοαρίπι Λαούτι να διορίζεται πρωθυπουργός την 1η Οκτωβρίου 1977. Το κοινοβούλιο διαλύθηκε τον Ιούλιο του 1978 και στη συνέχεια η κυβέρνηση Λαούτι κυβερνούσε υπηρεσιακά μόνο μέχρις ότου διεξαχθούν οι γενικές εκλογές του 1981 .  

Την ημερομηνία της ανεξαρτησίας υπήρχαν 12 μέλη του Κοινοβουλίου του Τουβαλού.  Ο εκλογικός νόμος τροποποιήθηκε τον Δεκέμβριο του 1999 για να αυξηθεί η δύναμη του κοινοβουλίου από 12 σε 15 βουλευτές.  Τον Αύγουστο του 2007 το Σύνταγμα τροποποιήθηκε για να αυξηθεί ο αριθμός των υπουργών από 5 σε 7.   

## Εκλογές
 

Οι πιο πρόσφατες γενικές εκλογές πραγματοποιήθηκαν στις 26 Ιανουαρίου 2024.

## Παραπομπές


Τουβαλου
Κοινοβουλιο
Τουβαλου
Φάνι Έντελμαν

Η **Φάνι Γιακόφκις** (ισπανικά: *Fanny Jacovkis*, 27 Φεβρουαρίου 1911 - 1 Νοεμβρίου 2011), περισσότερο γνωστή ως **Φάνι Έντελμαν** (*Fanny Edelman*), ήταν Αργεντινή πολιτικός, η οποία ήταν μέλος στις Διεθνείς Ταξιαρχίες, στη Δεύτερη Ισπανική Δημοκρατία. Υπήρξε επίσης, από το 1970 έως και το 2011, που πέθανε, τιμόμενος πρόεδρος του Κομμουνιστικού Κόμματος Αργεντινής. Τον Μάρτιο του 2011, τιμήθηκε και με κρατικό μετάλλιο από το Εθνικό Τάγμα Χοσέ Μαρτίν της Κούβας. 

## Παραπομπές


## Εξωτερικοί σύνδεσμοι
* Recuerdos de la Guerra Civil española. Entrevista

Κατηγορία:Αργεντινοί πολιτικοί
Κατηγορία:Αθεϊστές
Κατηγορία:Αργεντινοί κομμουνιστές
Κατηγορία:Αργεντίνοι φεμινιστές
Κατηγορία:Εβραίοι φεμινιστές
Κατηγορία:Αντιφασίστες
Κατηγορία:Αποδέκτες του Τάγματος της Φιλίας των Λαών
Σαϊντά

Η **Σαϊντά** () είναι η πρωτεύουσα της ομώνυμης επαρχίας της Αλγερίας. Σύμφωνα με την απογραφή του 2008 έχει 128.413 κατοίκους, από 115.166 το 1998, σημειώνοντας ετήσια αύξηση 1,12%. 

## Τοποθεσία
Η Σαϊντά βρίσκεται στη βορειοδυτική Αλγερία, στις νότιες πλαγιές της οροσειράς Τελλ του Άτλαντα στο βόρειο άκρο των Υψηλών Οροπεδίων. Η πόλη βρίσκεται στη δεξιά όχθη του Ουαντί Σαϊντά, περικυκλωμένη από βουνά καλυμμένα με δάση στην απέναντι όχθη που φτάνουν σε υψόμετρο περίπου 1.000 μέτρων.

Αρχείο:حي داودي موسى.JPG|Σαϊντά, Αλγερία
Αρχείο:حي قصديري بمحاذاة واد ملوث.jpg|Σαϊντά, Αλγερία
Αρχείο:زاوية مولاي الطيب بسعيدة.JPG|Σαϊντά, Αλγερία


## Ιστορία
Η τοποθεσία της πόλης έχει στρατιωτική σημασία από τη στιγμή που οι Ρωμαίοι κατασκεύασαν ένα οχυρό στην περιοχή. Η Σαϊντά ήταν οχυρό του Αμπντ αλ-Καντίρ, του εθνικού ηγέτη της Αλγερίας, που έκαψε την πόλη καθώς οι γαλλικές δυνάμεις πλησίαζαν το 1844. 

Η σύγχρονη Σαϊντά ιδρύθηκε ως γαλλικό στρατιωτικό φυλάκιο το 1854 και κάποτε αποτελούσε έδρα ένος συντάγματος της Γαλλικής Λεγεώνας των Ξένων. Η ανάπτυξή της ενθαρρύνθηκε από την κατασκευή του σιδηροδρόμου Οράν-Μπεσάρ το 1862. 

Έχει το παρατσούκλι *της πόλης των υδάτων*, λόγω των άφθονων υπόγειων πηγών. Η περιοχή είναι καλυμμένη από δάση και τα κύρια προϊόντα της πόλης είναι τα σιτηρά, το μαλλί, το δέρμα και τα εμφιαλωμένα μεταλλικά νερά. 

## Παραπομπές


Κατηγορία:Πόλεις της Αλγερίας
Ενωμένο Κόμμα των Πολιτών της Λευκορωσίας

Το **Ενωμένο Κόμμα των Πολιτών της Λευκορωσίας** (  ) είναι ένα φιλελεύθερο συντηρητικό  πολιτικό κόμμα στη Λευκορωσία. Ιδρύθηκε το 1995 με τη συγχώνευση δύο κομμάτων, του Κόμματος των Πολιτών και του Ενωμένου Δημοκρατικού Κόμματος. Από το 2000, πρόεδρος του κόμματος είναι ο πολιτικός Ανατόλι Λεμπέντκο. Η έδρα του είναι στο Μινσκ και έχει πάνω από 3.500 μέλη.  

Το Ε.Κ.Π. είναι αντιπολιτευόμενο στην κυβέρνηση του Προέδρου Αλεξάντερ Λουκασένκο.Διάσημα μέλη του κόμματος είναι ο πρώην πρωθυπουργός Μιχαήλ Τσίχιρ, οι πολιτικοί Γιούρι Ζακαρένκο και Βίκιτορ Γκόντσαρ που εξαφανίστηκαν μυστηριωδώς το 1999 και πιθανολογείται ότι απήχθησαν και δολοφονήθηκαν, κ.α. 

## Ιστορία

Στις Λευκορωσικές βουλευτικές εκλογές του 2004, το Ενωμένο Πολιτικό Κόμμα συμμετείχε ως μέρος της αντιπολιτευόμενης πολιτικής συμμαχίας Λαϊκός Συνασπισμός 5+, που αποτελούταν από τα κόμματα: 

*  Λευκορωσικό Εργατικό Κόμμα 
*  Λευκορωσικό Λαϊκό Μέτωπο 
*  Λευκορωσικό Σοσιαλδημοκρατικό Κόμμα 
*  Κόμμα των Κομμουνιστών της Λευκορωσίας 
* Ενωμένο Κόμμα των Πολιτών

Ο συνασπισμός δεν κέρδισε καμία έδρα, αλλά εξελίχθηκε στην πολιτική συμμαχία Ενωμένες Δημοκρατικές Δυνάμεις της Λευκορωσίας, στην οποία παραμένει μέλος το ΕΚΠ. 

Στις βουλευτικές εκλογές του 2008 το Ενωμένο Πολιτικό Κόμμα συγκέντρωσε το 2,33% των ψήφων και δεν κέρδισε καμία έδρα.  Το 2012 το ΕΚΠ μποϊκόταρε τις εκλογές και παρότρυνε τους οπαδούς του να μην ψηφίσουν. 

Στις βουλευτικές εκλογές του 2016, το ΕΚΠ συμμετείχε ως μέρος πολιτικής συμμαχίας που περιλάμβανε: το Λευκορωσικό Λαϊκό Μέτωπο, τη Λευκορωσική Χριστιανοδημοκρατία, το Σοσιαλδημοκρατικό Κόμμα (Συνέλευση), το κίνημα "Για την Ελευθερία", το Πράσινο Κόμμα, το Λευκορωσικό Φιλελεύθερο Κόμμα Ελευθερίας και Προόδου, το Συνδικάτο της Ηλεκτρικής Βιομηχανίας και ανεξάρτητους υποψήφιους.  Η υποψήφια Χάνα Καναπάτσκαγια ήταν η πρώτη πολιτικός του ΕΚΠ που μπήκε στη Βουλή. Στις βουλευτικές εκλογές του 2019 το ΕΚΠ δεν κέρδισε καμία έδρα και η αντιπολίτευση έμεινε εκτός Βουλής. 

## Νέοι Δημοκράτες
Οι "Νέοι Δημοκράτες" είναι η πολιτική οργάνωση του ΕΚΠ για τους νέους ηλικίας 18 ως 35 ετών, και επί του παρόντος έχει πάνω από 500 μέλη. Έχει παραρτήματα στις πέντε από τις έξι περιφέρειες της Λευκορωσίας και στο Μινσκ. Αποστολή της οργάνωσης είναι η προώθηση των δημοκρατικών αξιών στη νεολαία, η παροχή κινήτρων στους νέους για συμμετοχή σε πολιτικές δραστηριότητες, η συμμετοχή των νέων στις διαδικασίες λήψης αποφάσεων, η οργάνωση και συμμετοχή σε εκπαιδευτικά προγράμματα που στοχεύουν στην προσωπική ανάπτυξη και ευαισθητοποίηση των νέων, στην εδραίωση σχέσεων συνεργασίας με οργανισμούς που υποστηρίζουν την ανάπτυξη της δημοκρατίας. Η προαγωγή της ενότητας μεταξύ των νέων, η διαμόρφωση εθνικής συνείδησης, η ενεργή συμμετοχή στην πολιτική ζωή της χώρας, η ανάπτυξη καθαρής πολιτικής στρατηγικής και η λήψη πρωτοβουλιών, η συνεργασία με διεθνείς και Ευρωπαϊκές οργανώσεις.

## Παραπομπές

Κατηγορία:Πολιτικά κόμματα Λευκορωσίας
Κατηγορία:Φιλελεύθερα-Συντηρητικά κόμματα
Μάρκους Γκίλμπερτ (καλαθοσφαιριστής)

Ο **Μάρκους Γκίλμπερτ** (αγγλικά: *Marcus Gilbert*) (1 Ιανουαρίου 1993) είναι Αμερικανός επαγγελματίας καλαθοσφαιριστής, ο οποίος αγωνίζεται ως σμολ φόργουορντ για το ΑΠΟΕΛ.

## Κολεγιακή σταδιοδρομία

## Επαγγελματική σταδιοδρομία
Ο Γκίλμπερτ συμμετείχε σε πολλές προπονήσεις ομάδων του ΝΒΑ, όπως οι Μπόστον Σέλτικς και οι Γιούτα Τζαζ. Αφού δεν επιλέχθηκε στο NBA Ντραφτ, υπέγραψε με την Μπάσκετ Φερεντίνο της Σέριε Α2 Μπάσκετ. 

Στις 7 Αυγούστου 2017, υπέγραψε με την Πόρτο του Πρωταθλήματος Πορτογαλίας. 

Στις 9 Ιουλίου 2018, υπέγραψε με την Μπαΐα Σαν Αγουστίν της Λίγα Εσπανιόλα ντε Μπαλονθέστο. 

Στις 13 Αυγούστου 2019, υπέγραψε με τον Ήφαιστο Λήμνου της Α1 Εθνικής. 

Στις  30 Σεπτεμβρίου 2020, ο Γκίλμπερτ υπέγραψε συμβόλαιο με το ΑΠΟΕΛ.

## Παραπομπές


## Εξωτερικοί σύνδεσμοι
* Marcus Gilbert στο fairfieldstags.com 
* Προφίλ στο Realgm 

Κατηγορία:Αμερικανοί καλαθοσφαιριστές
Κατηγορία:Σμολ φόργουορντ
Κατηγορία:Καλαθοσφαιριστές Μπάσκετ Φερεντίνο
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Βιόλα Ρέτζο Καλάμπρια
Κατηγορία:Καλαθοσφαιριστές ΦΚ Πόρτο
Κατηγορία:Καλαθοσφαιριστές πορτογαλικών συλλόγων
Κατηγορία:Καλαθοσφαιριστές ΚΜ Μπαΐα Σαν Αγουστίν
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές Ηφαίστου Λήμνου
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές ΑΠΟΕΛ
Κατηγορία:Καλαθοσφαιριστές κυπριακών συλλόγων
Κατηγορία:Ξένοι καλαθοσφαιριστές στην Κύπρο
Κερατινοκύτταρα

μικρογραφία| Κερατινοκύτταρα (πράσινα) στο δέρμα ενός ποντικιού
Το **κερατινοκύτταρο** είναι ο κυριότερος (άνω του 90%) κυτταρικός τύπος που εμφανίζεται στην επιδερμίδα. Αυτός ο τύπος κυττάρων παράγει κερατίνη και διαφοροποιείται κατά την πορεία της κερατινοποίησης, καθώς μετακινείται από το κάτω στρώμα της επιδερμίδας στα ανώτερα στρώματα (τα οποία αντιμετωπίζουν τον εξωτερικό κόσμο). Από αυτό αναπτύσσεται σαν τελικό στάδιο το  **κερατοκύταρρο** (συνώνυμο: το **κορνεοκύταρρο**). 
μικρογραφία| Ιστολογία ενός στρώματος επιδερμίδας που αποτελείται από το χόριο και τα διαφορετικά στρώματα των κερατινοκυττάρων

## Προέλευση και ανάπτυξη
Τα κερατινοκύτταρα προέρχονται από επιδερμικά βλαστοκύτταρα που βρίσκονται στην περιοχή της *[[Επιδερμίδα|βασικής στοιβάδας]]* ή στην περιοχή της εξωτερικής ριζικής θήκης των Τριχοθυλάκων . Μεταναστεύουν μέσω διαφόρων σταδίων ανάπτυξης καθώς ωθούνται από τα κύτταρα των απογόνων μέχρι να σχηματίσουν ένα στρώμα πεπλατυσμένων νεκρών κερατοειδών στην *[[Επιδερμίδα|κεράτινη στιβάδα]]* . 

Ο χρόνος μεταξύ της διαφοροποίησης στο *[[Επιδερμίδα|Stratum Basale]]* και της απολέπισης ως *κορνεοκύτταρο* στο *[[Επιδερμίδα|Stratum disjunctum]]* υπολογίζεται περίπου στον ένα μήνα, μπορεί όμως σε κάποιες δερματικές παθήσεις π.χ. Ψωρίαση το χρονικό διάστημα να είναι συντομευμένο. 

Κατά τη διάρκεια αυτής της διαφοροποίησης, τα κερατινοκύτταρα αλλάζουν διαρκώς το σχήμα και τον γεωμετρικό προσανατολισμό τους. Στο  *[[Επιδερμίδα|Stratum Basale]]* , τα κερατινοκύτταρα προκύπτουν από επιδερμικά βλαστικά κύτταρα και έχουν περίπου κυλινδρικό σχήμα. Στο *[[Επιδερμίδα|Stratum spinosum]]*, η αναδιαμόρφωση των κυττάρων αρχίζει με μια αύξηση του όγκου και μια αλλαγή στον κυτταρικό άξονα σε μια πιο οριζόντια κατεύθυνση. Οι κόκκοι κερατοϊαλίνης σχηματίζονται και οι διαδικασίες μετατροπής προχωρούν γρήγορα. Υπάρχει ισοπέδωση των κυττάρων, απώλεια του κυτταρικού πυρήνα, και συρρίκνωση λόγω απώλειας υγρών, όπου η κερατινοποίηση να έχει φθάσει στο τελικό στάδιο της. Δεν μπορούν να ανιχνευθούν κερατινοκύτταρα στην ακόλουθη *[[Επιδερμίδα|Stratum corneum]]* (στρώση του κέρατου). Στο τέλος αυτής της διαδικασία τα κερατινοκύτταρα μεταλλάσσονται σε κερατοκύτταρα. 

## Χρησιμότητα
To *[[Επιδερμίδα|Stratum corneum]]* σχηματίζει ένα φράγμα που εμποδίζει ξένα σώματα και μικρόβια και προστατεύει το σώμα από την αφυδάτωση. 

Τα κερατινοκύτταρα εμπλέκονται ενεργά στην ανοσοαπόκριση, στις φλεγμονώδεις διεργασίες και στην επούλωση πληγών. Μπορούν να παράγουν μια ποικιλία κυτοκινών, αυξητικών παραγόντων, ακόμα και συμπληρωματικών παραγόντων . Πολλές χρόνιες φλεγμονώδεις δερματικές ασθένειες απελευθερώνουν TNF-άλφα και IL-1 συγκεκριμένα, αλλά επίσης πολλές άλλες ιντερλευκίνες και χημειοκίνες . 

Τα κερατινοκύτταρα συμβάλλουν στην προστασία από την υπεριώδη ακτινοβολία με την κατάποση μελανοσωμάτων ( κυστίδια που περιέχουν μελανίνη) από μελανοκύτταρα . Η μελανίνη φυλάσσεται γύρω από τον πυρήνα του κυττάρου και την προστατεύει από βλάβες που σχετίζονται με την υπεριώδη ακτινοβολία. 
Κατηγορία:Ζωικά κύτταρα
Κατηγορία:Επιθηλιακά κύτταρα
Πλακοειδές λέπι

[μικρογραφία| Πλακοειδές λέπι ενός καρχαρία. Α: [επιδερμίδα, Β: δερμίδα, C: πυρήνας, D: οδοντίνη, Ε: βασική πλάκα, F: στρώμα σμάλτου, G: αγκάθι.]]
Τα **πλακοειδή λέπια** είναι λεπιόμορφα δερματοδόντια, τα οποία εμφανίζονται στους χονδρυχθίες και συνήθως καλύπτουν ολόκληρο το σώμα - περιφέροντας κάποιος με χέρι του πάνω στο δέρμα του καρχαρία, έτσι αυτό αισθάνεται σαν γυαλόχαρτο. Στις άκρες της γνάθου μετατρέπονται σε δόντια, ομόλογα με τα δόντια των άλλων σπονδυλωτών . Στους καρχαρίες, τα πλακοειδή λέπια σχηματίζουν ένα κλειστό εξωσκελετό, το οποίο δίνει στο δέρμα εξαιρετική αντοχή. Στα σαλάχια, οι περιοχές με πλακοειδή λέπια μειώνονται συνήθως σε ορισμένες περιοχές και μεμονωμένες δομές, ενώ στις χιμαίρες υπάρχει μόνο μία μερικώς διακοπτόμενη σειρά πλακοειδών λεπιών σε κάθε πλευρά του μέσου του σώματος.

## Δομή και μορφοποίηση
Ένα πλακοειδές λέπι αποτελείται από μια βασική πλάκα κατασκευασμένη από υλικό χωρίς οστά που είναι αγκυρωμένο στο χόριο από οστικές ίνες, τις ίνες Sharpey . Η βασική πλάκα συγχωνεύεται στην πραγματική κλίμακα σε σχήμα δοντιού. Αυτό αποτελείται εξ ολοκλήρου από οδοντίνη στην περιοχή του λαιμού και επικαλύπτεται στην επιφάνεια του, το στέμμα, με μια ουσία παρόμοια με το σμάλτο των δοντιών, το σμάλτο των ψαριών. Μέσα στο δόντι υπάρχει κοιλότητα πολφού με συνδετικό ιστό και αιμοφόρα αγγεία .

Στους περισσότερους τύπους χονδροιχθυών, τα άκρα των οδόντων δείχνουν προς τα πίσω, δηλαδή προς το ουραίο άκρο. Ως αποτέλεσμα, δεν δημιουργούν αντίσταση ροής όταν το ζώο κινείται μέσα στο νερό - εάν τρέξετε το χέρι σας πάνω από το δέρμα του καρχαρία προς αυτή την κατεύθυνση, αισθάνεται ομαλή. Στην αντίθετη κατεύθυνση, το δέρμα είναι τραχύ και πολύ αιχμηρό όπως το γυαλόχαρτο. Το μέγεθος της κορώνας είναι μεταξύ 0,12 και 1,32 χιλιοστών, ανάλογα με το είδος, κατά μέσο όρο περίπου 0,4 χιλιοστά. 
[μικρογραφία|230x230εσ| Δόντια του [Καρχαρίας τίγρης|Τίγροκαρχαρία.]]

## Βιβλιογραφία
* Harald Schliemann: *Όργανα και όργανα προσάρτησης.* και Alfred Goldschmid: *Chondrichthyes, χόνδροι ψαριών.* Στο: W. Westheide, R. Rieger: *Ειδική Ζωολογία.* *Μέρος 2: Σπονδυλωτά ή κρανία* . Spektrum Akademischer Verlag, Munich 2004, ISBN 3-8274-0307-3, σελ. 21f και 200f.

## Εξωτερικοί σύνδεσμοι
* Σχέδιο πλακοειδούς κλίμακας

## Παραπομπές


Κατηγορία:Λέπια
Κατηγορία:Χονδριχθύες
Κροσσοπτερύγιοι

Οι **Κροσσοπτερύγιοι** είναι ομάδα οστεϊχθύων στην κατηγορία του σαρκοπτέρυγων (Sarcopterygii). Οι πλησιέστεροι συγγενείς της είναι οι Δίπνοοι (Dipnoi) και τα Τετράποδα (Tetrapoda). 

## Σωματική διάπλαση
[μικρογραφία| Θωρακικό πτερύγιο ενός κροσσοπτερύγιου των Κομορών στο [Μουσείο Φυσικής Ιστορίας Λονδίνου|Μουσείο Φυσικής Ιστορίας ]]

## Εξέλιξη
μικρογραφία| Το γένος ''Macropoma'' από την Άνω Κρητιδική της Ευρώπης έχει ηλικία άνω των 70 εκατομμυρίων ετών
[μικρογραφία| Δείγμα κροσσοπτερύγιου των Κομορών στο [Μουσείο Φυσικής Ιστορίας Βιέννης|Μουσείο Φυσικής Ιστορίας της Βιέννης ]]

## Διανομή και οικότοπος
μικρογραφία| Διαδώστε τα δύο είδη ''Latimeria''

Κατηγορία:Ζωντανά απολιθώματα
Κατηγορία:Σαρκοπτερύγιοι ιχθύες
Μιλάγρο Σάλα

Η **Μιλάγρο Αμάλια Άνχελα Σάλα** (ισπανικά: *Milagro Amalia Ángela Sala*, 27 Ιανουαρίου 1964) είναι Αργεντινή ακτιβίστρια και ηγέτιδα της τοπικής οργάνωσης *Tupac Amaru*,  η οποία είναι μέρος της Ομοσπονδίας Εγαζόμένων της επαρχείας Χουχούη. Επίσης, είναι και ηγετική φυσιογνωμία του *Κινήματος Piquetero* της Αργεντινής. 

Στις 16 Ιανουαρίου του 2016, η Σάλα συννελήφθη από τις αρχές, κατηγορώντας την για απάτη, εγκληματική συνομοσία και υπεξαίρεση 30.000.000 πέσο από την αργεντινική κυβέρνση με στόχο να τα δώσει στους φτωχούς. Διάφοροι ανθρωπιστικοί οργανισμοί, όπως η Διεθνής Αμνηστία, εναντιώθηκαν στην αργεντινική κυβέρνηση, και αναφέρθηκαν για παράνομη παραμονή στη φυλακή, λόγω ελλιπών στοιχείων. Το 2019, καταδικάστηκε σε 13 χρόνια κάθειρξη. 

## Παραπομπές


## Εξωτερικοί σύνδεσμοι

* Official page of Tupac Amaru

Κατηγορία:Αργεντινοί ακτιβιστές
Κατηγορία:Αργεντινοί πολιτικοί
Τούπακ Αμαρού ΙΙ

Ο **Χοσέ Γαβριέλ Τούπακ Αμαρού** (ισπανικά: *José Gabriel Túpac Amaru*, 10 Μαρτίου 1738 - 18 Μαΐου 1781), περισσότερο γνωστός ως **Τούπακ Αμαρού ΙΙ**, ήταν Περουβιανός επαναστάτης και ηγέτης της επανάστασης γηγενών κατά της ισπανικής κυριαρχίας, επανάσταση η οποία του στοίχισε και τη ζωή. Κι έτσι έγινε μία θρυλική φιγούρα του Πολέμου Ανεξαρτησίας του Περού και γενικότερα του κινήματος για τα δικαιώματα των αυτοχθόνων πληθυσμών. 

## Παραπομπές


## Εξωτερικοί σύνδεσμοι
*"BookRags Biography on José Gabriel Túpac Amaru." 1 January 2006. 
*Orders for execution of Túpac Amaru II, 1781, by magistrate José Antonio de Areche.
*“The Political Force of Images,” Vistas: Visual Culture in Spanish America, 1520-1820.

Κατηγορία:Περουβιανοί επαναστάτες
Κατηγορία:Ιθαγενείς πολιτικοί
Δήμος Κράθιδος

Ο **Δήμος Κράθιδος** ή Κραθίδος ήταν δήμος της πρώην Επαρχίας Καλαβρύτων που καταργήθηκε το 1912 με θέσπιση του θεσμού των διοικητικά ανεξάρτητων κοινοτήτων.

## Διοικητική ιστορία
Ο δήμος ιδρύθηκε με βασιλικό διάταγμα στις 20 Απριλίου του 1835 ως δήμος της Επαρχίας Καλαβρύτων του Νομού Αχαΐας και Ήλιδος, και είχε έδρα τον οικισμό Κάτω Ποταμιά. Κατατάχθηκε στους δήμους Γ΄ Τάξεως και το 1844 είχε πληθυσμό 1969 κατοίκους.
Στην αρχική του σύσταση περιλάμβανε τους οικισμούς: Κάτω Ποταμιά, Άνω Ποταμιά, και Τσιβλό. Μεταγενέστερα στο Δήμο Κραθίδος προσαρτήθηκαν και διάφοροι άλλοι οικισμοί. Αρχικά με το με Β.Δ. της 19ης Ιουνίου (1ης Ιουλίου) 1841 προσαρτήθηκαν οι οικισμοί Βαλιμή και Συλίβαινα του καταργημένου Δήμου Αιγών και αργότερα οι οικισμοί: Πλάτανος, Καλαμιά, Βούτσιμος, Συλιβιώτικα και Παραμεριά.  Σύμφωνα με το Β.Δ. της 28ης Ιανουαρίου 1885 (ΦΕΚ 10), ως χειμερινή έδρα ορίσθηκε το χωριό Πλάτανος και ως θερινή (1η Απριλίου – τέλος Οκτωβρίου) το χωριό Βαλιμή αντί της Κάτω Ποταμιάς.

Στις 28/08/1912 ο δήμος καταργήθηκε και στη θέση του δημιουργήθηκαν 8 ανεξάρτητες κοινότητες.

## Ονομασία
Το όνομα του Δήμου προήλθε από τον ποταμό Κράθι που διαρρέει την περιοχή και πηγάζει από το ομώνυμο βουνό.

## Παραπομπές


## Πηγές
* Αλέξ. Θ. Δρακάκης - Στυλ. Ι. Κούνδουρος, *[http://anemi.lib.uoc.gr/metadata/f/a/4/metadata-01-0000554.tkl Αρχεία περί της συστάσεως και εξελίξεως των δήμων και κοινοτήτων 1836-1939 και της διοικητικής διαιρέσεως του κράτους. (Τέως δήμοι, κοινότητες, σύνδεσμοι κοινοτήτων, ανοργάνωτοι κοινότητες, συνοικισμοί, μοναί, θέσεις – Αναγνωρίσεις, προσαρτήσεις, αποστάσεις, μετονομασίες, συγχωνεύσεις)]*, τόμοι Α΄-Β΄, Τύποις «Γραφικαί Τέχναι», Αθήνα 1939-1940.
* Χρήστου Π. Κορύλλου, ''Χωρογραφία της Ελλάδος''. Α'. ''Νομός Αχαΐας'', Εκ του Τυπογραφείου των Καταστημάτων «Ανέστη Κωνσταντινίδου», Εν Αθήναις 1903.
* Ι. Δ. Σταματάκης, *[http://anemi.lib.uoc.gr/metadata/7/6/e/metadata-01-0000381.tkl Πίναξ χωρογραφικός της Ελλάδος, Περιέχων τα Ονόματα, τας Αποστάσεις και τον Πληθυσμόν των Δήμων, Πόλεων Κωμοπόλεων και Χωρίων. Ερανισθείς εκ διαφόρων επισήμων εγγράφων της Β. Κυβερνήσεως, και εκδοθείς υπό Ι. Δ. Σταματάκη]*, Εν Αθήναις 1846.

Κ
Δ
Μιλέν Ντεμονζό

Η **Μιλέν Ντεμονζό** (Γαλλικά: Marie-Hélène Demongeot, 29 Σεπτεμβρίου 1935 -1 Δεκεμβρίου 2022 ) ήταν Γαλλίδα ηθοποιός με μια σταδιοδρομία που εκτείνονταν σε έξι δεκαετίες και είχε πάρει μέρος σε 72 ταινίες από το 1953.

## Πρώτα χρόνια
Η Ντεμονζό γεννήθηκε στη Νίκαια της Νότιας Γαλλίας και είναι κόρη του Αλφρέντ Ζαν Ντεμονζό και της Κλαούντια Τρουμπνικόβα γεννημένη στο Χάρκοβο της Ουκρανίας. Η Μιλέν έχει έναν ετεροθαλή αδελφό, τον Λεονίντ Ιβαντόφ που γεννήθηκε στο Χαρμπίν της Κίνας, από τον πρώτο γάμο της μητέρας της.

## Καριέρα
Η Ντεμονζό ξεκίνησε την καριέρα της σε ηλικία 15 ετών, δουλεύοντας ως μοντέλο μόδας στο στούντιο του Πιέρ Γκαρντέν. Αργότερα άρχισε να παίρνει μέρος σε κινηματογραφικές ταινίες και συνεργάστηκε με διάσημους ηθοποιούς, όπως ο Ζαν Μαρέ, η Μαρίνα Βλάντι, ο Αλέν Ντελόν, ο Υβ Μοντάν και ο Λουί ντε Φυνές. Από τους πιο γνωστούς της ρόλους είναι στη κωμική τριλογία του Φαντομά, όπου η ηθοποιός έπαιξε την Ελέν, συντρόφου του δημοσιογράφου Φαντόρ, καθώς και στην ταινία Οι Τρεις Σωματοφύλακες, όπου υποδύθηκε την Μιλαίδη.

Απεβίωσε την 1 Δεκεμβρίου 2022 σε ηλικία 87 ετών

## Φιλμογραφία

## Παραπομπές

## Εξωτερικοί σύνδεσμοι
* Η  

Κατηγορία:Γαλλίδες ηθοποιοί κινηματογράφου
Συμμετοχή του Αζερμπαϊτζάν στους Θερινούς Ολυμπιακούς Αγώνες 2020

Το **[[Αζερμπαϊτζάν]]** θα συμμετέχει στους **[[Θερινοί Ολυμπιακοί Αγώνες 2020|Θερινούς Ολυμπιακούς Αγώνες 2020]]** στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Θα είναι η έβδομη εμφάνιση της χώρας στους αγώνες.

## Παραπομπές

Αζερμπαϊτζάν
2020
Λευκορωσικό Σοσιαλδημοκρατικό Κόμμα (Συνέλευση)

Το **Λευκορωσικό Σοσιαλδημοκρατικό Κόμμα (Συνέλευση)** ( ) είναι ένα σοσιαλδημοκρατικό πολιτικό κόμμα στη Λευκορωσία. Είναι αντιπολιτευόμενο στην κυβέρνηση του Προέδρου Αλεξάντερ Λουκασένκο. 

## Ιστορία
Το κόμμα ιδρύθηκε το 2005, με διάσπαση από το Λευκορωσικό Σοσιαλδημοκρατικό Κόμμα (Λαϊκή Συνέλευση), το οποίο αυτοπεριγράφηκε ως διάδοχος του επαναστατικού κόμματος Λευκορωσική Σοσιαλιστική Συνέλευση που ιδρύθηκε το 1902 στη Λευκορωσική περιοχή της Ρωσικής αυτοκρατορίας.  Μετά την επανάσταση του Φεβρουαρίου η πολιτική δραστηριότητα στη Λευκορωσία αυξήθηκε και άνοιξαν παραρτήματα της Λευκορωσικής Σοσιαλιστικής Συνέλευσης. Με πρωτοβουλία της, το Ράντα (Συμβούλιο) της Λευκορωσικής Λαϊκής Δημοκρατίας (1918-1919) έγινε ένα προσωρινό βραχύβιο κοινοβούλιο στη Λευκορωσική γη, και τα περισσότερα μέλη του προήλθαν από το ΛΣΣ. Όμως, οι Μπολσεβίκοι είχαν αρνητική στάση για τη ΛΣΣ και ο Λένιν την περιέγραψε ως «εθνικιστικό μικρό μπουρζουαζί κόμμα με αριστερό λαϊκιστικό προσανατολισμό». Στο δεύτερο Συνέδριο των Σοβιέτ του Δυτικού όμπλαστ κηρύχτηκε ως αντιεπαναστατικό και αντισοβιετικό.  

Κατά την περεστρόικα η σοσιαλδημοκρατία αναζωπυρώθηκε στη Λευκορωσία. Το 1991 ιδρύθηκε το κόμμα Λευκορωσική Σοσιαλδημοκρατική Συνέλευση. Το 1996 ιδρύθηκε το Λευκορωσικό Σοσιαλδημοκρατικό Κόμμα (Λαϊκή Συνέλευση) με συγχώνευση της ΛΣΣ και του Κόμματος Λαϊκής Συμφωνίας. Το 2004 ήταν περίοδος κρίσης για το ΛΣΔΚ (ΛΣ), επειδή η κυβέρνηση έκρινε ότι η επανεκλογή του προέδρου του κόμματος, Μίκολα Στάτκεβιτς, ήταν παράνομη. Το κόμμα δεν κέρδισε καμία έδρα στις βουλευτικές εκλογές του 2004 και ο Στάτκεβιτς καταδικάστηκε σε τριετή εργασία για οργάνωση διαμαρτυριών. Εκείνη την περίοδο, πολλά μέλη εγκατέλειψαν το ΛΣΔΚ (ΛΣ) και ίδρυσαν το Λευκορωσικό Σοσιαλδημοκρατικό Κόμμα (Συνέλευση).

## Εκλογική ιστορία
Το Λευκορωσικό Σοσιαλδημοκρατικό Κόμμα (Συνέλευση) συμμετείχε στις προεδρικές εκλογές του 2006, με υποψήφιο τον αρχηγό του κόμματος, τον Αλεξάντερ Καζούλιν, ο οποίος ήρθε τέταρτος συγκεντρώνοντας το 2,3% των ψήφων. Στις βουλευτικές εκλογές του 2008 συγκέντρωσε το 0,32% των ψήφων, το 2012 το 0,73% των ψήφων, το 2016 το 1,29% των ψήφων και στις εκλογές του 2019 το ΛΣΔΚ (Σ) συγκέντρωσε το 1,61% των ψήφων και δεν πήρε καμία έδρα.

## Παραπομπή


Κατηγορία:Σοσιαλδημοκρατικά κόμματα
Κατηγορία:Πολιτικά κόμματα Λευκορωσίας
Σουζάννα Ανιέλλι

Η Κοντέσσα **Σουζάννα Ανιέλλι Ραττάτσι** (ιταλικά: Susanna Agnelli Rattazzi) (24 Απριλίου 1922 - 15 Μαΐου 2009) ήταν Ιταλίδα πολιτικός, επιχειρηματίας και συγγραφέας. Ήταν η πρώτη γυναίκα που διορίστηκε Υπουργός Εξωτερικών της Ιταλίας.
## Πρώτα χρόνια
Γεννημένη στο Τορίνο, ήταν η κόρη του Εντοάρντο Ανιέλλι και της Ντόνα Βιρτζίνια Μπουρμπόν ντελ Μόντε, κόρη του πρίγκιπα του Σαν Φαουστίνου. Ο αδελφός της, ,Τζάννι Ανιέλλι, ήταν ο επικεφαλής της Fiat μέχρι το 1996, όπου μέλη της οικογένειας Ανιέλλι εξακολουθούν να είναι οι κύριοι μέτοχοι της εταιρείας.

## Πολιτική
Το 1974, η Ανιέλλι κέρδισε το πρώτο της δημόσιο αξιώμα, όταν έγινε δήμαρχος του Μόντε Αρτζένταριο. Στην ίδια θέση είχε εκλεγεί και ο παππούς της στην εποχή του. Η Ανιέλλι υπηρέτησε ως δήμαρχος για μια δεκαετία, από το 1974-1984. Η εμπειρία αυτή την ενέπνευσε να εισέλθει στην εθνική πολιτική της Ιταλίας.

Η Ανιέλλι εξελέγη στο Ιταλικό Κοινοβούλιο το 1976 με Ιταλικό Δημοκρατικό Κόμμα (PRI). Το 1979, έγινε μέλος του Ευρωπαϊκού Κοινοβουλίου από το 1979-1981. Το 1983 επέστρεψε στο ιταλικό κοινοβούλιο και έγινε γερουσιαστής.

Το αποκορύφωμα της πολιτικής της σταδιοδρομίας όταν έγινε η πρώτη υπουργός Εξωτερικών της Ιταλίας το 1995, όπου και εργάστηκε για περισσότερο από ένα χρόνο, που με την εύθραυστη πολιτική της μεταπολεμικής Ιταλίας την είχε κάνει έναν από τους πιο μακροχρόνιους υπουργούς.

## Προσωπική ζωή
Το 1945 παντρεύτηκε τον κόμη Ουρμπάνο Ραττάτσι (1918-2012 ) με τον οποίο απέκτησε έξι παιδιά, το νεότερο από τα οποία είναι η φωτογράφος Πρισίλα Ραττάτσι.

Ο γάμος διαλύθηκε το 1975 και αργότερα άρχισε να περνά τον χρόνο της μεταξύ της Νέας Υόρκης και της Ιταλίας και ήταν από καιρό σύντροφος του Ρόμπερτ Ντένινγκ, ο οποίος είχε σχεδίασει πάνω από 15 σπίτια για το στο Μανχάταν, τη Νότια Αμερική και την Ιταλία.

Η αυτοβιογραφία της "Vestivamo alla marinara" ("Πάντα φορούσαμε κοστούμια ναυτικού", 1983) ήταν μπεστ σέλερ στην Ιταλία.
## Παραπομπές

 
Κατηγορία:Ιταλοί πολιτικοί
Κατηγορία:Ιταλοί συγγραφείς
Κατηγορία:Οικογένεια Ανιέλλι
Κατηγορία:Κόμισσες της Ιταλίας
Δήμος Αιγών

Ο **Δήμος Αιγών** ήταν βραχύβιος δήμος της πρώην Επαρχίας Καλαβρύτων που συστάθηκε το 1835 και καταργήθηκε το 1841.

## Διοικητική ιστορία

Ο δήμος ιδρύθηκε με βασιλικό διάταγμα στις 20 Απριλίου του 1835 ως δήμος της Επαρχίας Καλαβρύτων του Νομού Αχαΐας και Ήλιδος . Κατατάχτηκε στους δήμους Γ΄
Τάξεως και είχε πληθυσμό 666 κατοίκους. Περιλάμβανε μόνο δύο οικισμούς, την Βαλιμή (έδρα του δήμου) και τη Συλίβαινα.

Με το βασιλικό διάταγμα της 19ης Ιουνίου (1ης Ιουλίου) του 1841, ο Δήμος Αιγών καταργήθηκε και οι οικισμοί που τον αποτελούσαν προσαρτήθηκαν στον όμορο Δήμο Κράθιδος του ίδιου νομού .

## Ονομασία
Το όνομα του δήμου προήλθε από την αρχαία πόλη Αιγαί, μιας από τις αρχαιότερες πόλεις της Αχαΐας.

## Παραπομπές

## Πηγές

* Αλέξ. Θ. Δρακάκης - Στυλ. Ι. Κούνδουρος, *[http://anemi.lib.uoc.gr/metadata/f/a/4/metadata-01-0000554.tkl Αρχεία περί της συστάσεως και εξελίξεως των δήμων και κοινοτήτων 1836-1939 και της διοικητικής διαιρέσεως του κράτους. (Τέως δήμοι, κοινότητες, σύνδεσμοι κοινοτήτων, ανοργάνωτοι κοινότητες, συνοικισμοί, μοναί, θέσεις – Αναγνωρίσεις, προσαρτήσεις, αποστάσεις, μετονομασίες, συγχωνεύσεις)]*, τόμοι Α΄-Β΄, Τύποις «Γραφικαί Τέχναι», Αθήνα 1939-1940.
* Ελευθέριος Γ. Σκιαδάς, *Ιστορικό Διάγραμμα των Δήμων της Ελλάδος 1833-1912*, Υπουργείο Εσωτερικών, Αθήνα 1993.

A
Δ
Κογκρέσο των Ομόσπονδων Πολιτειών της Μικρονησίας

Το **Κογκρέσο των [[Ομόσπονδες Πολιτείες της Μικρονησίας|Ομόσπονδων Πολιτειών της Μικρονησίας]]** αποτελείται από 14 ακομμάτιστα μέλη: 10 μέλη εκλέγονται για θητεία δύο ετών σε 10 μονοεδρικές εκλογικές περιφέρειες και 4 μέλη εκλέγονται για θητεία 4 ετών, ένα από καθεμιά πολιτεία "επικρατείας" ('at large').

## Πρόεδροι του Κογκρέσου
Ο Πρόεδρος του Κογκρέσου (Speaker of the Congress) εκλέγεται για θητεία δύο ετών. 

## Παραπομπές


## Εξωτερικοί σύνδεσμοι
* Επίσημος δικτυακός τόπος 

Μικρονησια
Κατηγορία:Πολιτική των Ομόσπονδων Πολιτειών της Μικρονησίας